Gunnar Nordahl

Gunnar Nordahl, nado en Hörnefors o 19 de outubro de 1921 e finado en Alguer (Italia) o 15 de setembro de 1995 foi un futbolista sueco, que xogaba na demarcación de dianteiro. Por moitos é considerado o mellor xogador sueco da historia"Gunnar Nordahl, el mejor jugador sueco de la historia", artigo de Julio Muñoz na web Colgados por el fútbol, 24 de agosto de 2013 .. Era o pai do tamén futbolista Thomas Nordahl.

 Traxectoria 
Comezou xogando en equipos menores de Suecia antes de fichar polo IFK Norrköping, co que gañou catro campionatos suecos e chegou a anotar sete goles nun so encontro.

O 22 de xaneiro de 1949 foi fichado polo AC Milan, onde tamén coincidiu durante un tempo cos seus compañeiros da selección Gunnar Gren e Nils Liedholm. Nas oito tempadas que militou no equipo italiano proclamouse cinco veces Capocannoniere (máximo anotador da Serie A). Foi capitán do equipo entre 1954 e 1956.

Unha vez que deixou o Milan fichou polo AS Roma, equipo no que se retirou en 1958, xogando a última tempada coma xogador-adestrador.

Coma xogador Nordahl mantén varios récords tanto a nivel do AC Milan, máximo anotador da historia do club, coma a nivel da Serie A, terceiro máximo goleador da historia da categoría so superado por Silvio Piola e Francesco Totti e por tanto máximo goleador non italiano, tamén mantén o récord da máis goles por tempada, con 35 tantos na tempada 1949/50

 Coa selección de fútbol 
Debutou coa Selección de fútbol de Suecia en 1945, e tres anos despois proclamouse con ela campión olímpico nos Xogos de 1948, proclamandose tamén máximo anotador do campionato. En 1949 tivo que deixar a selección ao fichar polo AC Milan e ao impedir as normas dese momento que xogaran nela os futbolistas profesionais.

 Palmarés 
Co Degerfors IF:
 Máximo goleador de Suecia (1): 1943.

Co IFK Norrköping:
 Campión de Suecia (4): 1945, 1946, 1947 e 1948.
 Copa de Suecia (2)
 Máximo goleador de Suecia (3): 1945, 1946 e 1948.

Co AC Milan:
 Campión da Serie A (2): 1951 e 1955.
 Coppa Latina (2) 
 Copa de Italia (4)
 Capocannoniere (5): 1950, 1951, 1953, 1954 e 1955.

Coa Selección de Suecia:
 Medalla de Ouro nos Xogos Olímpicos de 1948. Máximo goleador do campionato.

 Notas 

 Véxase tamén 
 Ligazóns externas 
 Artigo na páxina web da FIFA  
 Lista de xogadores suecos na Liga Italiana dende 1945 
 Goles de Nordahl coa Selección de Suecia 
 Biografía 

Categoría:Nados en Hörnefors
Categoría:Nados en 1921
Categoría:Finados en 1995
Categoría:Futbolistas olímpicos de Suecia
Categoría:Dianteiros de fútbol
Categoría:Xogadores do Hörnefors IF
Categoría:Xogadores do Degerfors IF
Categoría:Xogadores do IFK Norrköping
Categoría:Xogadores do AC Milan
Categoría:Xogadores do AS Roma
Categoría:Xogadores da selección de fútbol de Suecia
Categoría:Adestradores de fútbol de Suecia
Categoría:Adestradores do AS Roma
Categoría:Adestradores do Karlstads BIK
Categoría:Adestradores do Degerfors IF
Categoría:Adestradores do IFK Norrköping
Categoría:Adestradores do IF Saab
Categoría:Adestradores do IK Sleipner
Categoría:Adestradores do Östers IF
Categoría:Adestradores do AIK Fotboll
Categoría:Medallistas olímpicos de ouro por Suecia
Categoría:Medallistas nos Xogos Olímpicos de 1948
Categoría:Medallistas olímpicos en fútbol
Categoría:Futbolistas nos Xogos Olímpicos de 1948